b"\n_START_ARTICLE_\nFlavonai\n_START_PARAGRAPH_\nFlav\xc3\xb2nai (lot. flavus\xc2\xa0\xe2\x80\x93 geltonas)\xc2\xa0\xe2\x80\x93 heterocikliniai organiniai junginiai, pigmentai, kuri\xc5\xb3 yra gelton\xc5\xb3 augal\xc5\xb3 \xc5\xbeieduose. Flavonai patrauk\xc4\x97 biochemik\xc5\xb3 d\xc4\x97mes\xc4\xaf d\xc4\x97l savo gydom\xc5\xb3j\xc5\xb3 savybi\xc5\xb3. Flavonai yra sudaryti flavonoid\xc5\xb3 strukt\xc5\xabros\xc2\xa0\xe2\x80\x93 2-fenilchromen-4-ono (2-fenil-1-benzopiran-4-ono)\xc2\xa0\xe2\x80\x93 pagrindu (de\xc5\xa1in\xc4\x97je)._NEWLINE_Nat\xc5\xabrali\xc5\xb3 flavon\xc5\xb3 pavyzd\xc5\xbeiai yra apigeninas (4',5,7-trihidroksiflavonas), luteolinas (3',4',5,7-tetrahidroksiflavonas) ir tangeritinas (4',5,6,7,8-pentametioksiflavonas), chryzinas (5,7-OH), 6-hidroksiflavonas, baikaleinas (5,6,7-trihidroksiflavonas), skutelareinas (5,6,7,4'-tetrahidroksiflavonas), vogoninas (5,7 -OH, 8 -OCH\xe2\x82\x83). Sintetiniai flavonai yra diosminas ir flavoksatas.\n_START_SECTION_\nVartojimas ir naudingi efektai\n_START_PARAGRAPH_\nFlavon\xc5\xb3 daugiausia aptinkama gr\xc5\xabdiniuose augaluose bei \xc5\xbeol\xc4\x97se. Vakaruose kasdienis flavon\xc5\xb3 suvartojimas yra apie 20-50\xc2\xa0mg. Pastaraisias metais flavonai suk\xc4\x97l\xc4\x97 nemenk\xc4\x85 tyr\xc4\x97j\xc5\xb3 susidom\xc4\x97jim\xc4\x85 d\xc4\x97l teigiamo poveikio prie\xc5\xa1 ateroskleroz\xc4\x99, osteoporoz\xc4\x99, cukrin\xc4\xaf diabet\xc4\x85 ir net kai kurias v\xc4\x97\xc5\xbeio r\xc5\xab\xc5\xa1is. Flavon\xc5\xb3\xe2\x80\x93maisto pried\xc4\x97li\xc5\xb3 vartojimas pastaruoju metu pastoviai auga.\n_START_SECTION_\nS\xc4\x85veika su vaistais\n_START_PARAGRAPH_\nFlavonai veikia CYP (P450) aktyvum\xc4\x85, kurie yra fermentai kontroliuojantys daugelio vaist\xc5\xb3 apykait\xc4\x85 organizme."